Sikuvwuntauzya Kasimpe Ulabuzya: Ellen White Ulavwiila | Cibeela Cakutaanguna
Mibuzyo ili kkumi a lusele Yavwiilwa kuzwa Mukulemba
kwa Ellen White:
Mubuzyo wakutaanguna: Mbuti mbwenga ndalomya kubala Bbaibbele cabululeme?
“Sikwiiya Bbaibbele weelede kwiisyigwa kuboola kuBbaibbele mumuuya wa sikwiiya. Tweelede kusanyangula tumpango twalyo, kutali kuti tuyumye mizeezo yesu, pele kutegwa tuzyibe ncaamba Yahuwah.” {Ed 189.1}
Mubuzyo wabili: Tulabulemeka bulemu buli mumulimo wako anzyookalemba. Hena tatweelede kulanga nzyookalemba kuti tazikwe kampenda?
“Tulaa zyiiyo zinji zyakwiiya, alimwi zinji, zinji zyakwiiyuluka. Yahuwah a julu alikke nguutakwe kampenda. Aabo bayeeya kuti tabakonzyi kulekezya mizeezo njobayandisya, batakwe ciindi cakucinca mizeezo yabo, bayootyompwa.” {Selected Messages, p37}.
Mubuzyo watatu: Hena tatukabetekwi kwiinda muli nzyookalemba mu Buzuba bwa Lubeta?
“Ndakabona kuti Bbaibbele ndebbuku mpaaimvwi amwi oonse, lyalo ndeliyootubeteka mubuzuba bwamamanino.” {Ms 4, 1850; 16 MR 34}
Mubuzyo wane: Hena Taata wakujulu, Yahuwah, wakakuyubunwida tusimpe toonse tuyandika kubantu Bakwe bapona mumazuba aamamanino mbuli mboli musinsimi wakumamanino?
“Taakwe Naambila naba ni zyoonse Nzyanga wayubununa .” {DA page 568}.
Mubuzyo wasanu: Hena tweelede kwiindilizya ali zyakabalwa, kutambulwa, akulekelwa ndiswe kuzwa kuli baSikwiiya bakutanga?
“Tatuyandi kuba biyo alusyomo lwesu mukaambo kakuti lwakalekelwa ndiswe abamatata. Lusyomo lwamusyobo ooyu talukonzyi kwiinda mumusunko uzya alindiswe.” {R&H 4-29-84}
Mubuzyo wa Cisambomwe: Mbuti mbolibambila kumusunko ulaafwaafwi wamamanino?
“Taakwe pele aabo basitilide mizeezo yabo atusimpe twa Bbaibbele mbabayooyima akwiinda mumusunko mupati wamamanino. Kumuzumi uuli oonse kuyakuboola musunko uuvwuntauzya. Hena nditeelele Yahuwah kutali bantu? Iwoola lyakusala lyasika. Hena matende eesu alisimpidwe abbwe lya jwi lya Yahuwah litamwaiki? Hena tulilibambide kwiima nji mukutabilila milawo ya Yahuwah a lusyomo lwa Yahushua?” {Great Controversy, p.593}
Mubuzyo wa Ciloba: Nkulailila nzi kwako kujatikizya buvwubi bwa baJuuda bwakaindi? Hena kuli ncotunga twabaa mpindu kuzwa mukubala ooku?
“ Mbuli mbotubungika kubala kwabulemu kuzwa mumakani mabotu, tuyoobaa kubona kulondokede mubuvwubi bwa baJuuda, akulumbisya tusimpe tubalwa moomu. Kuyandaula kasimpe kwesu takukkwene. Twakabunganya biyo mumuni musyoonto. Aabo batali basikwiiya ba Jwi kwa buzuba abuzuba tabakakonzyi kulondola cikatazya mubuvwubi oobu. Tabakatumvwi tusimpe tuyiisyigwa twa mulimo wa mutempele. {Spalding Magan Collection, p.306}
Mubuzyo wa Lusele: Omucizyi Muka White, mwaka wa 1892 uyanda kumana, hena tokonzyi kulomya kuzyiba kuti kusalazyilwa koonse nkotuyanda kwaapegwa kale alimwi kuyiisya kwesu lino kweelede kubula kampenda?
“Taakwe kulilekelela kwa uuli oonse mukwiima alubazu lwakuti takucikwe kasimpe kaciyooyubununwa, alimwi akuti kusandaula Mangwalo kwesu takukwe kampenda. Nokuba kuti kuli zyisyomwa kuti nga masimpe kwamyaka minji abantu besu, teesyi bumboni bwakuti mizeezo yesu tiikonzyi kubaa kampenda. Myaka minji tiikonzyi kubamba kutalulama kuti kabe kasimpe, alimwi kasimpe takakonzyi kudonaika. Taakwe cisyomwa camasimpe cikonzya kusweekelwa cili coonse kuti casanyangulwa cakutontomeka.” {RH, Dec 20, 1892 –CW 35.2}
Mubuzyo wafuka: Notuboola mukubala mumuni mupya, hena tatweelede kweezyekanya bulemu akataa nzyookalemba a Bbaibbele?
“Ijwi lya Yahuwah nolibalwa, kumvwugwa, akutobelwa, kusalala kupati kuyoomunika kunyika; tusimpe tupya, katutambwidwe akuccililwa, tuyootwaangilila cakuyumya kuli Yahushua. IBbaibbele, alimwi Bbaibbele lyalikke, ncencico ncotusyoma, ncecituswaanganya cilikke; boonse balikotamina jwi lisetekene eeli bayoomvwana. Mizeezo yesu tiiyelede kunyonauna kukakatila kwesu. Muntu ulakonzya kubaa kampenda, pele jwi lya Yahuwah talikonzyi kubaa kampenda. Christiania, Norway.” {RH, December 15, 1885 par. 16}
Mubuzyo wa Kkumi: Hena taciluleme alimwi tacili cikkwene kumwaambila nzyookalemba ooyo uundiletela mumuni mupya wiimpene anzyookaamba?
“Mutainduluki zyakaamba mucizyi White. Nsyaandi kuti mukainduluke nzyakaamba kuti kamutakwe mpomwiimvwi. Amwiinduluke ncolyaamba Bbaibbele. Amwaambaule Bbaibbele. Lilizwide cakulya, akukkutya. Amulibweze mubuumi bwenu boonse, eelyo muyoolizyiba kwiinda mbomulizyi Bbaibbele lino.” {Spalding and Magan Collection, p. 174}
Mubuzyo wa kkumi awomwe: Wakaamba kuti kucili mumuni uciyungizya kuzwa kujulu kuzya abantu Bakwe. Muunzila nzi ooyu mumuni mbuuya kuboola?
“… kwakali kunooba mumuni wiindene kubantu ba Yahuwah nobayaa kuswena mamanino aamusela wanyika. Mungele wakali kunoozwa kujulu kajisi mulumbe, alimwi nyika yakali kunomunikwa abulemu bwakwe. Tatukonzyi kwaamba mbwanga mumuni ooyu waboola. Unoonga waboola munzila iitalangilwi, munzila iitazuminani a mizeezo banji njobayeeyela. Tacili ciyumu, nokuba citazuminani amilimo ya Yahuwah, kutumina mumuni kubantu Bakwe munzila iitalangilwi.” –Letter 22, 1889. White Estate Washington, D.C. May 17, 1984 {13MR 334.2}
Mubuzyo wakkumi ayobile: Mbuli luzyibo lwa kasimpe mboluya kuyungizya, caamba nzi kukaka mumuni mupya kujatikizya kasimpe kakaindi?
“ Kumusela uuli oonse kuli kuya kumbele mukasimpe, ngomulumbe wa Yahuwah kubantu bamusela ooyo. Tusimpe twakaindi toonse tulayandika; kasimpe kapya takazandukide kuli twakaindi, pele nkuvwungulula tooto twakaindi. Mpawo notumvwa tusimpe twakale lyalo notukonzya kumvwa kasimpe kapya. Kristu naakayandisya kubajulila kasimpe ka Kubuka kuzwa kubafu Kwakwe , wakatalikila ‘ali Muusa abashinshimi boonse akubapandulwida mumangwalo oonse muli zyeezyo zijatikizya nguwe.’ Luka 24:27. Pele mumuni mupya nuumweka akuvwungulula kasimpe nguumunika kasimpe kakaindi. Ooyo uukaka nanka kuuntuluzya mumuni mupya tajisi mumuni wakusaanguna. Kuli nguwe tuujisi nguzu akukoyaa nga ncintu citakwe buumi.” {COL 127} 1900.
Mubuzyo wakkumi ayotatwe: Mbokuli mumuni mupati loko uucizya abantu Bakwe, nkaambo nzi ncokwiina mumuni mupya uumwekela acikombelo ca SDA?
“Ooyu mubuzyo wakandibuzyigwa, ‘Hena uyeeya kuti Mwami ucijisi mumuni kuli ndiswe mbuli mbotuli bantu?’ Ndakavwiila kuti ulijisi mumuni mupya kuli ndiswe, nokuba boobo ooyu ngweenya mumuni uyandika ngo mumuni wakaindi uuyakumweka kuzwa mujwi lyakasimpe. Tujisi buyo kubalangala kwa mumuni uucizya kuli ndiswe. Tatuubelesyi kanji mumuni ngotupedwe kale, nceciceeco ncotwaalilwa kutambula mumuni uyungizyidwe; tatweendi mumuni uumunikide kale alindiswe.” {RH, June 3 1890 par. 2}
Mubuzyo wa kkumi ayone: Kujatikizya mumuni uuciyungizya akulangilwa, ndilili notuulangila?
“Ibbaibbele lyakabungikila akwaanga antoomwe buvwubi bwalyo kumusela wamamanino.” {Selected Messages, Vol. 3,p. 339}
Mubuzyo wakkumi ayosanwe: Hena kuciya kuba ciindi mumazuba aacizya Balangila Kuboola Kwabili nobatakaboni nokuba kulemeka Nsabata ya Yahuwah?
“Ndakabona kuti Yahuwah wakalaa bana, bataboni nokuba kwiibamba Nsabata. Tabawukakide mumuni wa Nsabata. Kumatalikilo a ciindi ca mapenzi, twakanjilwa Muuya Uusalala [Hosiya 6:2, 3.] akuyaakubandauka Nsabata cabuzwide. Eeci cakanyemya cikombelo, a Balangila Kuboola banamaleya, nkaambo tiibakakonzya kukazya kasimpe ka Nsabata. Alimwi aciindi eeci, basalwa ba Yahuwah, boonse bakabona kuti twakalikajisi kasimpe, eelyo bakazanduka akuzya mukupenga andiswe.” {Word to the Little Flock 18.4}
Mubuzyo wa kkumi acisambomwe: Mbubuti mbotweelede kusunka mumuni mupya?
“ Bakwesu beelede kusanyangula munzila iisalala kufumbwa aali cili coonse citazuminanwi. Kuti Simukoboma kayiisya citaluleme, aabo bali muzibeela zyakulela beelede kuzyiba eeci; kuti kayiisya kasimpe, beleede kwiima munsi lyakwe. Toonse tweelede kuzyiba ciyiisyigwa akati kesu; nkaambo kuti kakali kasimpe, tulakayanda. Toonse tulaa ncito kuli Yahuwah yakuzyiba ncatutumina. Ulipede nzila zyakusunka citobelwa cili coonse, - ‘Kumulawo akamboni, kuti kabaamba citazuminani ajwi eeli, nkabela taakwe mumuni uuli mukati kabo.’ [Isa 8:20.] Kuti mumuni uupedwe wainda amusunko ooyu, tatweelede kukaka kuutambula nkaambo biyo kakuti tuuzuminani amizeezo yesu.” {GW 300.4}
Mubuzyo wakkumi aciloba: Ninzi Yahuwah ncayoocita kuti mumuni Wakwe wasinkililwa abasololi bacikombelo?
“Taakwe weelede kwaamba kuti ulaa mumuni oonse kubantu ba Yahuwah. Mwami takacizumizyi eeci. Wakati,’Ndabikka kunembo lyako mulyango uujudwe, taakwe muntu uuyoowujala.’ Nokuba kuti basololi besu boonse baukaka mumuni a kasimpe, ooyo mulyango ucinoojudwe. Mwami uyooimika banalumi bayoopa bantu mulumbe waciindi eeci.” {TM 107.1}
Mubuzyo wakkumi a lusele: Mbuti mbwenga ndalibambila kugambya kukopa ooko nkookaamba kuti kulaafwi kuzya ali ndiswe?
“Bana Kristu beelede kulibambila kuli cizya anyika cigambya kapati, alimwi ooku kulibambila beelede kukucita kwiinda mukubala jwi lya Yahuwah cakusiminina, akukakatila kuswaanya maumi aabo kumilazyo yalyo… Yahuwah wiita kuzyokoloka akubambulula.” {Prophets and Kings, p. 626}
Hena “kugambya kukopa” kwakaambwa a Ellen White kuyoosika abana Kristu boonse, nokuba kuti Nsondo nanka Nsabata teesyi mbobuzuba bwakutaanguna nanka bwa ciloba bwa mvwiki? Pele nkuti kwamyaka iinda a cuulu a myaka myaanda ili ciloba, nyika yoonse yali kutobela munyama mukulemeka kkalenda lya Roma litaluleme?
ban_Latn bem_Latn swh_Latn lua_Latn bem_Latn bem_Latn bem_Latn bem_Latn bem_Latn lug_Latn bam_Latn cjk_Latn xho_Latn lua_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn kon_Latn bem_Latn bem_Latn bem_Latn lua_Latn bem_Latn bem_Latn bem_Latn lua_Latn bem_Latn bem_Latn bem_Latn nya_Latn bem_Latn bem_Latn